ברוך טרקטין

ברוך טרקטין (ברומנית: Baruch Tercatin; נולד ב-1 במאי 1928) הוא סופר והיסטוריון ישראלי, בעל הכשרה רבנית וכמהנדס.

ביוגרפיה
טרקטין נולד ביאשי שברומניה בשנת 1928 ליעקב קופל טרקטין ומלכה לבית מכלס. גדל בבית מסורתי.

בבית היו עוד שתי אחיות ואח. אחיו יצחק היה מפקד בית"ר יאשי ממעפילי אניית "סטרומה".

ברוך טרקטין למד בבית ספר בעיר הולדתו ובבוקרשט, ולימודים אקדמיים במכון הפוליטכני של בוקרשט. ב-1950 עלה לישראל.

פרסים, אותות הוקרה ותפקידים
 אזרח כבוד של העיר תל אביב
 פרס שרה וחיים ינקולוביץ',
דצמבר 2010 - פרס האקדמיה הרומנית, על הספר שלו ושל לוסיאן-זאב הרשקוביץ' "נוכחויות רבניות במרחב הרומני - המאות 16 - 21"
טרקטין הוא חבר הוועד הפועל של התאחדות הסופרים בשפה הרומנית בישראל, חבר הוועד הפועל העוסק בהכנת מוזיאון יהודי רומניה בישראל, סגן נשיא מוזיאון סטרומה בבאר שבע, נשיא כבוד של השבועון הישראלי בשפה הרומנית, Jurnalul săptămânii, משתתף קבוע בשבועון וגם בכתב העת Realitatea evreiască של פדרציית הקהילות היהודיות של רומניה. הוא משמש כיועץ לענייני יהדות של הוצאת הספרים Hasefer ושל כתב העת Realitatea evreiască.

מספריו

ברומנית 
 "מחוכמת התורה והחסידות" - הוצאת Hasefer, 2000. מהדורה שנייה עם תיקונים והשלמות יצאה לאור ב-2003.
 "מילון הדמויות התנ"כיות וייצוגם באמנות" - נכתב בשותפות עם פרופסור ויוריקה ס. קונסטנטינסקו ויצא לאור בהוצאת HASEFER, ב-2002. מהדורה שנייה יצאה ב-2007.
 "פרקי אבות - עצות חכמי העם היהודי" - יצא לאור בהוצאת HASEFER, ב-2004.
 "נוכחויות רבניות במרחב הרומני - המאות 16 - 21" - נכתב בשיתוף עם לוסיאן-זאב הרשקוביץ' ויצא לאור בהוצאת HASEFER בבוקרשט, ב-2008.
 ״מגילת אסתר״ - יצא לאור בהוצאת Hasefer בשנת 2005.
 ״מגילת רות״ - יצא לאור בהוצאת Hasefer בשנת 2006.

בעברית 
 "איש חזון והגשמה חייו ופועלו של יצחק קורן" - נכתב בשיתוף עם דוקטור דני קורן ויצא לאור בהוצאת איגוד בית בסרביה, 2004
 ״אנציקלופדיה ליהדות רומניה - רבנים, אדמו״רים, מנהיגים, בתי כנסת בעבר ובהווה״ - נכתב בשיתוף עם לוסיאן-זאב הרשקוביץ, מוסד הרב קוק 2012, תשע״ב.
 "אשא עיניי לירושלים" - תרגום מרומנית לעברית: יותם ראובני. רמת גן: הוצאה לאור א.מ.י.ר - ארגון מאוחד של יוצאי רומניה בישראל, תשע"ז 2017.

קישורים חיצוניים 
 משבר בהתאחדות הסופרים הישראלים בשפה הרומנית בעקבות התפטרותו של ברוך טרקטין 
 מאמר ברכה ליום הולדתו ה-80 (כולל תמונה)
 הניצול מתעד את יהדות רומניה, שיחת השבוע גיליון 1323- חב״ד

היסטוריונים יהודים רומנים
היסטוריונים רומנים
היסטוריונים ישראלים
חוקרי יהדות רומניה
יקירי תל אביב-יפו לשנת 2004
ישראלים ילידי רומניה
ישראלים שנולדו ב-1928